Kornsjø stasjon

Kornsjø stasjon er en jernbanestasjon på Østfoldbanen. Kornsjø stasjon ligger i Halden kommune, på grensen til Sverige. Stasjonen ble åpnet i 1879, men er ikke lenger i bruk til passasjertransport. Fra Kornsjø stasjon til Oslo S er det 169,20 km. Stasjonbygningen ligger i Norge 1,0 km fra grensen, men signalteknisk strekker stasjonsområdet seg inn i Sverige. Det er norske signaler på svensk side. Passasjertog har i dag ikke stopp på Kornsjø stasjon.

Stasjonsbygningen
Stasjonsbygnigen fra jernbanens åpning i 1879 var tegnet av arkitekt Peter Andreas Blix, men den brant i august 1898. Ny stasjonsbygning ble tegnet av arkitekt Paul Due og tatt i bruk i 1900. Stasjonsbygningen ble vesentlig større enn den nedbrente forgjengeren, da den nå også skulle romme tollkontor og bolig for tollstedsjefen. Tradisjonen forteller at kong Oscar II selv engasjerte seg i utformingen av stasjonen. Bygningen ble oppført i mur og ikke tre, men Due utarbeidet også tegninger til en trebygning.

Kulturminne
Stasjonsbygningen på Kornsjø ble fredet av Riksantikvaren 1. oktober 2001, tinglyst 14. desember 2001. Den har nr. 86054 i Riksantikvarens register Askeladden (kulturminnedatabase).

|}

Referanser

Litteratur

Eksterne lenker 

 Gamle postkort fra Kornsjø .
 RIKTLINJER FÖR GRÄNSÖVERSKRIDANDE TRAFIK KORNSJÖ GRÄNSEN - KORNSJØ (Trafikverket)

Jernbanestasjoner på Østfoldbanen
Jernbanestasjoner i Norge uten persontrafikk
Jernbanestasjoner i Østfold
Jernbanebyggverk i Halden
Jernbanestasjoner åpnet i 1879 i Norge
Kulturminner i Halden
Paul Due
Bygninger tegnet av Peter Andreas Blix
Fredete byggverk i Viken
Østfolds samferdselshistorie
Grenseoverganger